Arkistokuvassa turvapaikanhakijoita Kroatian ja Unkarin rajalla.

Ison-Britannian tiedustelupalvelu MI6:n entinen johtaja Richard Dearlove varoittaa Eurooppaa populistisesta kapinasta, kertoo BBC.

Dearlove ennakoi, että Eurooppaan voi tulla seuraavien viiden vuoden aikana miljoonia maahanmuuttajia. Kriisi saattaa muuttaa koko Euroopan geopoliittista maisemaa, Dearlove sanoo. Hän varoittaa myös, että kapina muhii Euroopassa.

– Jos Eurooppa ei onnistu yhdessä vakuuttamaan merkittävää osaa kansalaisistaan siitä, että se voi saada turvapaikkakriisin hallintaansa, EU löytää itsensä jo muhivan populistisen kansannousun (uprising) armoilta, Dearlove sanoo.

Hänen mielestään EU:n pitäisi panostaa entistäkin enemmän turvapaikanhaun juurisyiden hoitamiseen lähtömaissa.

Viisumisopimus EU:n ja Turkin välillä olisi Dearloven mielestä erittäin huono ratkaisu.

Lue myös: Sipilän erityisedustaja sanoo ääneen: ”Pakolaiskriisi vasta alkusoittoa – Eurooppaa häiritään systemaattisesti”